label_title: 2020-as UEFA-bajnokok ligája-döntő
label_desc: A 2020-as UEFA-bajnokok ligája-döntő az európai labdarúgó-klubcsapatok legrangosabb tornájának 28., jogelődjeivel együttvéve a 65. döntője volt. A mérkőzést az isztambuli Atatürk Olimpiai Stadionban rendezték volna eredetileg május 30-án, magyar idő szerint 21 órától. 2020 márciusában a koronavírus-járvány miatt a döntőt elhalasztották. Az UEFA 2020. június 17-i döntése értelmében a döntőt a lisszaboni Estádio da Luz stadionban rendezték 2020. augusztus 23-án, helyi idő szerint 20 órától (magyar idő szerint 21 órától), zárt kapuk mögött. A mérkőzést a Bayern München nyerte 1–0-ra. A Bayern története hatodik BEK/BL-győzelmét szerezte. A BL történetében először fordult elő, hogy a győztes minden mérkőzését megnyerte.